als_Latn dik_Latn sag_Latn
NBA: Washington Wizards nuk kanë të ndalurPublikuar 2 weeks ago në Telegrafi
Në Verizon Center 21-vjeçari nga Florida koleksionoi 23 pikë 7 asiste dhe 4 kërcime ndërkohë akoma edhe më fantastike rezultoi paraqitja e John Wall, i cili përveç 21 pikëve ndihmoi kryeqytetasit edhe me 11 asiste dhe 9 kërcime.
Ky ishte suksesi i 4-ti radhazi për Washingtonin që pas kësaj fitoreje konsolidoi edhe më tepër pozitat e saj në vendin e 5-të të klasfikimit në konferencën e Lindjes.
Nga ana tjetër u ndal në tre numri i fitoreve radhazi për Portland, madje për të evituar disfatën e 21-të sezonale skuadrës së drejtuar nga trajneri Terry Stotts nuk i mjaftoi as paraqitja shumë e mirë e LaMarcus Aldridge i cili e mbylli sfidën me 24 pikë duke rezultuar pikëshënuesi më i mirë mbi parket si dhe koleksionoi 12 topa nën tabelë.
Në sfidat e tjera të Nba, spikat fitorja e Golden State Warriors përballë Los Angeles Lakers 108-105. Me këtë sukses skuadra nga Oakland blindoi vendin e parë në konferencën e Perëndimit dhe siguroi matematikisht kualifikimin në fazën Play-Off, kur i mbeten edhe 16 ndeshje deri në përfundim të sezonit të rregullt.
Një fitore me peshë siguroi edhe Dallas Mavericks që mposhti në Texas 119-115 Oklahoma City Thunder falë edhe 31 pikëve të realizuara nga Parsons. /Supersport/
als_Latn als_Latn als_Latn als_Latn als_Latn als_Latn